ประจำเดือนมาน้อยค่ะ เพิ่งมาวันแรกของเดือนนี้มานิดเดียว แล้วก็ไม่มีอีกเลย มีไข้ ปวดหัว เวียนศีรษะ ปวดท้อง
สวัสดีค่ะ หากเลือดออกมาเพียง 1 วันแล้วหายไป ถือว่ามีเลือดประจำเดือนที่น้อยกว่าปกติ โดยอาจเกิดจาก- การมีความเครียด ทำงานหนัก ออกกำลังกายมากไป มีน้ำหนักลด- มีภาวะโลหิตจาง- เจ็บป่วยไม่สบาย เช่น กำลังป่วยเป็นไข้หวัด ท้องเสีย เป็นต้นแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา ก็อาจไม่ใช่เลือดประจำเดือนก็ได้ เช่น มีการตั้งครรภ์แล้วมีภาวะแท้งเกิดขึ้น เป็นต้น ในกรณีนี้ ก็ควรตรวจหาการตั้งครรภ์ดูด้วยค่ะสำหรับอาการมีไข้ ปวดหัว เวียนหัว ปวดท้อง ก็อาจเกิดจากสาเหตุ เช่น อาหารเป็นพิษ ลำไส้อักเสบติดเชื้อเฉียบพลัน ไส้ติ่งอักเสบ มดลูกอักเสบ เป็นต้น ดังนั้น หากอาการมีไข้และปวดท้องเป็นต่อเนื่องหรือมากขึ้น ก็ควรไปพบแพทย์เพื่อตรวจหาสาเหตุค่ะ